Ekologiese ramp tref Natal | Die Vryburger
Die afgelope week is bykans 1,600 kubieke meter (1,6 miljoen liter) olie en suur in die Mduduzi Rivier gestort. Willowton Oil is verantwoordelik vir die ramp wat beskou word as van die grootste in die geskiedenis van Natal.
Cato Ridge en die Umgeni Rivier is reeds besoedel en die besoedeling het die Inanda dam bereik wat gevoer word deur die rivier.
Kenners meen dat dit jare sal neem voordat die ekologie herstel kan word en meen die benadering wat deur die owerheid gevolg word, die moontlikheid van herstel baie skraal is.
Duisende visse het gevrek en die naby geleë plantegroei is besig om te kwyn van die verstikkende olie in die dam. Inwoners kom reëls beter na | Netwerk24
Inwoners kom reëls beter na
Kort nadat pres. Cyril Ramaphosa se staat van inperking weens die Covid-19-pandemie in werking getree het, het dit op die sosiale media gegons oor dele van die Oos-Vrystaat waar die lewe klaarblyklik ongestoord voortgaan.
Lynda Greyling berig dat die winkels in Bethlehem op die eerste dag van Sassa-uitbetalings buiten­gewoon besig was. By Shoprite en Boxer Superstores, albei in Malan­straat, was dit opvallend hoe inwoners nie die reëls rondom sosiale afstand nakom nie.
By die Dihlabeng Mall op die Preekstoelpad en Sechaba Mall in Mullerstraat het mense wel buite in rye gewag sodat slegs enkele mense op ’n slag toegelaat kan word.
Volgens Greyling was apteke, die Pick n Pay Minimarket in Baartmanstraat en die Spar-winkels, onderskeidelik in Eeufees- en Pretoriusstraat, net so bedrywig.
Teen Saterdag (04/04), sê Greyling, was die dorp aansienlik stiller en is daar ooglopend meer by die reëls van inperking gehou.
Die Pick n Pay Minimarket, Derick’s Spar en Spartan Spar het intussen ’n WhatsApp-afleweringsdiens ingestel waardeur klante bestellings kan plaas. Hul aankope word by hul voertuig in die onderskeie winkels se parkeerterrein afgelewer, waar hulle ook elektroniese betalings kan doen of met kontant kan betaal. Vir WhatsApp-nommers en meer inligting oor hoe om dié winkels se diens te gebruik, besoek Vrystaat Nuus/News se Facebook-blad.